
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση του Οργανισμού και του Κανονι¬ 
σμού Λειτουργίας της Σχολής Υπαξιωματικών 
Διοικητικών (Σ.Υ.Δ.) και του Κανονισμού Οργάνω¬ 
σης και Λειτουργίας της Σχολής Τεχνικών Υπαξιω- 
ματικών Αεροπορίας (Σ.Τ.Υ.Α.). 

2 

Παροχή εξουσιοδότησης υπογραφής με «Εντολή 
Γενικού Διευθυντή Εσωτερικής Λειτουργίας». 

3 

Έγκριση υπερωριακής απασχόλησης προσωπι¬ 
κού ΟΣΕ, για το έτος 2017. 

4 

Καθιέρωση υπερωριακής εργασίας για το τακτικό 
προσωπικό και τους μετακλητούς υπαλλήλους 
του «Οργανισμού Ασφάλισης Εξαγωγικών Πιστώ¬ 
σεων (Ο.Α.Ε.Π.)» για απογευματινή υπερωριακή 
εργασία καθ' υπέρβαση του υποχρεωτικού ωρα¬ 
ρίου για το Α' εξάμηνο του 2017. 


ΑΠΟΦΑΣΕΙΣ 

Αριθμ.Φ.07175 1 4425 Σ .43 (1) 

Τροποποίηση του Οργανισμού και του Κανονι¬ 
σμού Λειτουργίας της Σχολής Υπαξιωματικών 
Διοικητικών (Σ.Υ.Δ.) και του Κανονισμού Οργά¬ 
νωσης και Λειτουργίας της Σχολής Τεχνικών Υπα- 
ξιωματικών Αεροπορίας (Σ.Τ.Υ.Α.). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Της παρ. 4 του άρθρου 4 του α.ν. 969/1946 «Περί 
συγκροτήσεως και οργανώσεως του προσωπικού της 
Ε.Β.Α.» (Α' 57), όπως αντί καταστάθηκε από το άρθρο 2 
του ν. 650/1977 «Περί τροποποιήσεως και συμπληρώσε- 
ως διατάξεων τινών του α.ν. 969/1946» (Α' 205). 

β. Της παρ. 3 του άρθρου 4 του α.ν. 1533/1950 «Περί 
Αναδιοργανώσεως του Τεχνικού Προσωπικού της Αε¬ 
ροπορίας» (Α' 243). 

γ.Της παρ. 2 του άρθρου 29 του ν. 4361/2016 «Ρύθμιση 
θεμάτων μεταθέσεων οπλιτών, μέριμνας προσωπικού και 


άλλες διατάξεις» (Α' 10), όπως αντί καταστάθηκε με την 
παρ. 1 του άρθρου τρίτου του ν. 4396/2016 «Κύρωση 
του Μνημονίου Συνεργασίας μεταξύ του Υπουργείου 
Εξωτερικών της Γεωργίας και του Υπουργείου Εξωτερι¬ 
κών της Ελλάδας για την προσέγγιση της Γεωργίας στην 
Ευρωπαϊκή Ένωση και άλλες διατάξεις» (Α' 111 ). 

δ. Της περιπτ. 5 της παρ. β' του άρθρου 1 του 
π.δ. 143/1974 «Περί βελτιώσεως διαδικασιών τινών κατά 
την έκδοσιν διοικητικών πράξεων επί αντικειμένων αρ- 
μοδιότητος Υπουργείου Εθνικής Αμύνης» (Α' 53). 

2. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

3. Την αριθμ. Υ24/06-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εθνικής Άμυνας Δημήτριο Βίτσα» (Β' 2144). 

4. Την αριθμ. 126/02-11-2016 απόφαση Ολομέλειας 
του Ανώτατου Αεροπορικού Συμβουλίου. 

5. Την αριθμ. 246/2016 εισήγηση του προϊσταμένου 
των οικονομικών υπηρεσιών του Υπουργείου Εθνικής 
Άμυνας. 

6. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τροποποίηση του Οργανισμού Λειτουργίας 
της Σ.Υ.Δ. όπως αυτός κυρώθηκε με την αριθμ. 
Φ.600/000/ΑΔ.271032/20-02-1984 απόφαση 
Αναπληρωτή Υπουργού Εθνικής Άμυνας (Β' 83), 
τροποποιήθηκε και ισχύει 

1. Η παρ. 2 του άρθρου 18 του Οργανισμού Λειτουρ¬ 
γίας της Σ.Υ.Δ. αντικαθίσταται ως εξής: 

«2. Για την πλήρωση τυχόν κενών θέσεων σε περίπτω¬ 
ση μη προσέλευσης των εισακτέων ή λόγω παραίτησης 
ή απομάκρυνσης ή αποχώρησης τους από τη Σχολή, για 
οποιονδήποτε λόγο, εφαρμόζονται οι διατάξεις της κεί¬ 
μενης νομοθεσίας.». 

2. Η παρ. 1 του άρθρου 20 του Οργανισμού Λειτουρ¬ 
γίας της Σ.Υ.Δ. αντικαθίσταται ως εξής: 

«1. Η διάρκεια φοίτησης στη Σχολή είναι τρία (3) έτη. 
Κάθε εκπαιδευτικό έτος αρχίζει την 1 η Οκτωβρίου και 
λήγει την 30η Σεπτεμβρίου του επόμενου έτους.». 

3. Η παρ. 1 του άρθρου 21 του Οργανισμού Λειτουρ¬ 
γίας της Σ.Υ.Δ. αντικαθίσταται ως εξής: 

«1 .Το Ακαδημαϊκό έτος χωρίζεται χρονικά σε δύο (2) 
εξάμηνα τα οποία αριθμούνται σε Α' - Β' για το πρώτο, 
Γ' -Δ' για το δεύτερο και Ε' -ΣΤ' για το τρίτο έτος σπου¬ 
δών, αντίστοιχα. Κάθε εξάμηνο περιλαμβάνει, τουλάχι¬ 
στον δέκα έξι (16) εβδομάδες διδασκαλίας και δύο (2) 
κατ' ανώτατο εβδομάδες για τις εξετάσεις.». 

4. Η παρ. 3 του άρθρου 21 του Οργανισμού Λειτουρ¬ 
γίας της Σ.Υ.Δ. αντικαθίσταται ως εξής: 

«3. Για τη βαθμολογία του κάθε εκπαιδευτικού έτους 
λαμβάνονται υπόψη μόνο οι βαθμολογίες των μαθημά¬ 
των των οποίων η διδασκαλία, η εξέταση και η τυχόν 
επανεξέταση ολοκληρώθηκε μέσα στο έτος αυτό.». 

5. Η παρ. 9 του άρθρου 27 του Οργανισμού Λειτουρ¬ 
γίας της Σ.Υ.Δ. αντικαθίσταται ως εξής: 

«9. Για τον καθορισμό της τελικής σειράς αρχαιότητας 
εξόδου των Δοκίμων από τη Σχολή, λαμβάνεται υπόψη 
το άθροισμα της επίδοσης επί τοις εκατό (%) του «Α'», 
το διπλάσιο της επίδοσης επί τοις εκατό (%) του «Β'» και 
το τριπλάσιο της επίδοσης επί τοις εκατό (%) του «Γ'» 
εκπαιδευτικού έτους, διαιρούμενου με τον αριθμό έξι 
(6), δηλαδή: 

Τ , , , . Α + 2Β + 3Γ 

Τελική σειρά αρχαιότητα =-». 

6 

6. Το άρθρο 28 του Οργανισμού Λειτουργίας της 
Σ.Υ.Δ. αντικαθίσταται ως εξής: 

«Άρθρο 28 

Αρχαιότητα Δοκίμων Υπαξιωματικών 

1. Η αρχαιότητα μεταξύ των Δοκίμων Υπαξιωματικών 
1ης Τάξης καθορίζεται ανάλογα με τη σειρά επιτυχίας 
τους στις εισαγωγικές εξετάσεις της Σχολής. 

2. Οι Δόκιμοι Υπαξιωματικοί 2ης Τάξης είναι αρχαι¬ 
ότεροι όλων των Δοκίμων Υπαξιωματικών 1 ης Τάξης. 

3. Οι Δόκιμοι Υπαξιωματικοί 3ης Τάξης είναι αρχαιό¬ 
τεροι όλων των Δοκίμων Υπαξιωματικών 1 ης και 2ης 
Τάξης.». 

7. Η παρ. 1 του άρθρου 30 του Οργανισμού Λειτουρ¬ 
γίας της Σ.Υ.Δ. αντικαθίσταται ως εξής: 

«1. Δόκιμος που αποτυγχάνει σε εξεταστική περίοδο 
οποιουδήποτε εξαμήνου, επανεξετάζεται σε χρονικό 
διάστημα, που απέχει τουλάχιστον επτά (7) ημέρες και 
όχι περισσότερο από τριάντα (30) ημέρες από το πέρας 
των εξετάσεων του εν λόγω εξαμήνου.». 

8. Το άρθρο 31 του Οργανισμού Λειτουργίας της Σ.Υ.Δ. 
αντικαθίσταται ως εξής: 

«Άρθρο 31 

Προαγωγή Δοκίμων στις επόμενες Τάξεις 

1. Μετο πέραςτης εξεταστικής περιόδου των Β' καιΔ' 
εξαμήνων και την ολοκλήρωση της διαδικασίας επανεξέ¬ 
τασης της παρ. 1 του άρθρου 30 συντάσσονται οι τελικοί 
πίνακες συνολικής βαθμολογίας που περιλαμβάνουν τη 
σειρά επιτυχίας των Δοκίμων. 

2. Οι πίνακες αυτοί υποβάλλονται στη Διοίκηση Αε¬ 
ροπορικής Εκπαίδευσης για κύρωση και προαγωγή των 
Δοκίμων στις επόμενες Τάξεις.». 

9. Η περίπτ. γ' της παραγράφου 2 του άρθρου 32 του 
Οργανισμού Λειτουργίας της Σ.Υ.Δ. αντικαθίσταται ως 
εξής: 


«γ. Διακοπής της εκπαίδευσης, παραμονής στην ίδια 
Τάξη και αλλαγής ειδικότητας, εάν δεν υπάρχει η ίδια 
ειδικότητα στο επόμενο ακαδημαϊκό έτος.». 

10. Το άρθρο 37 του Οργανισμού Λειτουργίας της 
Σ.Υ.Δ. αντικαθίσταται ως εξής: 

«Άρθρο 37 
Επιστράτευση 

1. Σε περίπτωση εμπόλεμης κατάστασης ή γενικής 
επιστράτευσης, με απόφαση του Υπουργού Εθνικής 
Άμυνας, που εκδίδεται κατόπιν εισήγησης του Αρχηγού 
του Γενικού Επιτελείου Αεροπορίας, μπορεί να διακό¬ 
πτεται η εκπαίδευση ή να εφαρμόζεται το πρόγραμμα 
ταχύρρυθμης εκπαίδευσης των Δοκίμων Υπαξιωματικών 
της Σχολής. 

2. Κατά τον ίδιο τρόπο αποφασίζεται και η συνέχιση 
της εκπαίδευσης, σε περίπτωση διακοπής της, για όσο 
χρονικό διάστημα διαρκεί η επιστράτευση. 

3. Όταν διακόπτεται η εκπαίδευση, οι Δόκιμοι Υπαξιω- 
ματικοί της Σχολής εντάσσονται, προσωρινά, στα μόνιμα 
στελέχη της Πολεμικής Αεροπορίας, ως εξής: 

α. Στους Δοκίμους της 1 ης και 2ηςΤάξης απονέμεται 
προσωρινά ο βαθμός του Υποσμηνία και τοποθετού¬ 
νται σε Μονάδες της Πολεμικής Αεροπορίας για κάλυψη 
επιχειρησιακών αναγκών του κλάδου. Οι προερχόμενοι 
από τους Δοκίμους της 2ηςΤάξης Υποσμηνίες είναι αρ¬ 
χαιότεροι των Υποσμηνιών που προέρχονται από τους 
Δοκίμους της 1 ηςΤάξης. Η αρχαιότητα μεταξύ των Υπο¬ 
σμηνιών κάθε Τάξης καθορίζεται κατά περίπτωση από τη 
σειρά αρχαιότητας που πέτυχαν οι Δόκιμοι της 1 ηςΤάξης 
κατά την εισαγωγή τους στη Σχολή και από τη σειρά αρ¬ 
χαιότητας στην οποία έχουν ενταχθεί οι Δόκιμοι της 2ης 
Τάξης μετά τις εξετάσεις του 1 ου ακαδημαϊκού έτους. 

β. Οι Δόκιμοι της 3ης Τάξης ονομάζονται Σμηνίες, δί¬ 
δουν τον νενομισμένο όρκο και τοποθετούνται σε Μο¬ 
νάδες της Πολεμικής Αεροπορίας, για κάλυψη επιχειρη¬ 
σιακών αναγκών του κλάδου, ανάλογα με την ειδικότητα 
που πήραν από τη Σχολή. Η μεταξύ τους αρχαιότητα 
καθορίζεται από τη σειρά αρχαιότητας στην οποία έχουν 
ενταχθεί μετά τις εξετάσειςτου 2ου ακαδημαϊκού έτους. 

4. Ειδικά για τους ανωτέρω που προέρχονται από τους 
Δοκίμους Υπαξιωματικούς της 1 ης και 2ης Τάξης, μετά τη 
λήξη της εμπόλεμης κατάστασης ή της γενικής επιστρά¬ 
τευσης ή όποτε αποφασιστεί με απόφαση του Υπουργού 
Εθνικής Άμυνας η συνέχιση της εκπαίδευσης τους κατά 
τη διάρκεια αυτών, ανακαλείται η διοικητική πράξη απο¬ 
νομής του βαθμού τους και επανέρχονται στη Σχολή ως 
Δόκιμοι Υπαξιωματικοί τηςΤάξης τους. Αυτοί συνεχίζουν 
την εκπαίδευσή τους μέχρι να αποφοιτήσουν, οπότε και 
εντάσσονται εκ νέου και οριστικά στα μόνιμα στελέχη 
της Πολεμικής Αεροπορίας με τον προβλεπόμενο βαθμό 
και την αρχαιότητα που απέκτησαν κατά τη διάρκεια της 
φοίτησης τους στη Σχολή. Ειδικότερα, όσοι απ’ αυτούς 
προήχθησαν επ’ ανδραγαθία κατά το χρονικό διάστημα 
της προσωρινής ένταξης τους στα μόνιμα στελέχη της 
Πολεμικής Αεροπορίας, αποφοιτούν με το βαθμό της επ' 
ανδραγαθία προαγωγής καθιστάμενοι νεώτεροι των ήδη 
υπηρετούντων ομοιοβάθμων τους, αρχαιότεροι όμως 
των αποφοίτων της Τάξης τους. 

5. Για τους αναφερόμενους στην περίπτ. β' της παρ. 
3 αποφασίζει ο Υπουργός Εθνικής Άμυνας, κατόπιν ει¬ 
σήγησης του Αρχηγού του Γενικού Επιτελείου Αεροπο¬ 
ρίας, είτε την επιστροφή τους στη Σχολή για συνέχιση 
της εκπαίδευσης τους είτε την οριστική τους ένταξη στα 
μόνιμα στελέχη της Πολεμικής Αεροπορίας. Ειδικότερα: 

α. Οι επανερχόμενοι στη Σχολή, διατηρούν τον φέρο- 
ντα βαθμό και την ειδικότητα τους. Μετά το πέρας της 
εκπαίδευσης τους η μεταξύ τους αρχαιότητα επανακαθο¬ 
ρίζεται σύμφωνα με τον παρόντα οργανισμό. Ειδικά όσοι 
κατά το χρόνο προσωρινής ένταξης τους στα μόνιμα 
στελέχη της Πολεμικής Αεροπορίας είχαν προαχθεί επ' 
ανδραγαθία, μετά το πέρας της εκπαίδευσης, καθίστα¬ 
νται νεώτεροι των ομοιοβάθμων τους. 

β. Στην περίπτωση που αποφασιστεί η οριστική τους 
ένταξη στα μόνιμα στελέχη της Πολεμικής Αεροπορί¬ 
ας, αυτοί εντάσσονται με το βαθμό που ήδη κατέχουν. 
Η μεταξύ τους αρχαιότητα καθορίζεται από τη σειρά 
αρχαιότητας που απέκτησαν κατά τις τελικές εξετάσεις 
προαγωγής τους από τη 2η στην 3η Τάξη. Αυτοί καθίστα¬ 
νται νεώτεροι αυτών που αποφοίτησαν από τη Σχολή 
κατά το προηγούμενο έτος σπουδών. Όσοι απ' αυτούς 
προήχθησαν επ' ανδραγαθία διατηρούν τον βαθμό της 
επ' ανδραγαθία προαγωγής τους, καθιστάμενοι νεώτεροι 
των ομοιοβάθμων τους. 

6. Όσοι από τους αναφερόμενους στην παρ.3, κατα¬ 
στούν ανίκανοι για την ενεργό υπηρεσία κατά το χρονικό 
διάστημα που διαρκεί η εμπόλεμη κατάσταση ή η γενική 
επιστράτευση, δε συνεχίζουν την εκπαίδευση τους όταν 
τούτο τυχόν αποφασιστεί και διατηρούν οριστικά τον 
βαθμό και την αρχαιότητα που απέκτησαν από την ως 
ανωτέρω προσωρινή ένταξή τους στα μόνιμα στελέχη 
της Πολεμικής Αεροπορίας, εκτός εάν προαχθούν επ' 
ανδραγαθία, οπότε φέρουν το βαθμό της επ' ανδραγαθία 
προαγωγής. 

7. Για όσο χρονικό διάστημα διαρκεί η διακοπή της 
εκπαίδευσης των αναφερόμενων στις παρ. 3 και 4, στους 
οποίους έχουν απονεμηθεί προσωρινοί βαθμοί, αυτοί 
λαμβάνουν τις αποδοχές που αντιστοιχούν στον προσω¬ 
ρινό τους βαθμό, αρχής γενομένης από την ημερομηνία 
που τους απονεμήθηκε. 

8. Κατά την εφαρμογή των παραγράφων 3,4 και 5 του 
παρόντος άρθρου, ο διανυθείς χρόνος πραγματικής στρα¬ 
τιωτικής υπηρεσίας στο βαθμό του Σμηνία ή του Επισμη- 
νία, κατά το χρονικό διάστημα της προσωρινής ένταξης 
των Δοκίμων Υπαξιωματικών στα μόνιμα στελέχη της Πο¬ 
λεμικής Αεροπορίας, λογίζεται ως χρόνος πραγματικής 
στρατιωτικής υπηρεσίας μόνιμου υπαξιωματικού. 

9. Διακοπτόμενης της εκπαίδευσης, το μόνιμο πολιτικό 
και διδακτικό-εκπαιδευτικό προσωπικό της Σχολής των 
μη λειτουργουσών Τάξεων, διατίθεται με απόφαση του 
Υπουργού Εθνικής Άμυνας, κατόπιν εισήγησης του Αρ¬ 
χηγού του Γενικού Επιτελείου Αεροπορίας, για εκτέλεση 
ανάλογου έργου στις Ένοπλες Δυνάμεις, επανερχόμενο 
στη Σχολή με την επανέναρξη της εκπαίδευσης.». 

11. Η παρ. 1 του άρθρου 40 του Οργανισμού Λειτουρ¬ 
γίας της Σ.Υ.Δ. αντικαθίσταται ως εξής: 

«1. Μετά τις εξετάσεις του 3ου έτους σπουδών, συ- 
ντάσσεται από το Τμήμα Ακαδημαϊκής Εκπαίδευσης 


της Σχολής ο τελικός πίνακας αρχαιότητας, ο οποίος 
περιλαμβάνει την τελική σειρά επιτυχίας των Δοκίμων, 
αθροιστικά όλων των ετών, ανεξαρτήτως της ειδικότητας 
που κατέχουν. Βάσει του πίνακα αυτού καθορίζεται και 
η σειρά αποφοίτησης τους από τη Σχολή.». 

Άρθρο 2 

Τροποποίηση του Κανονισμού Λειτουργίας 
της Σ.Υ.Δ. όπως αυτός κυρώθηκε με την αριθμ. 
Φ.600/000/ΑΔ.288573/10-07-1986 απόφαση 
Υφυπουργού Εθνικής Άμυνας (Β' 584), τροποποι¬ 
ήθηκε και ισχύει 

1.0 τίτλος του άρθρου 33 στα περιεχόμενα του Κανο¬ 
νισμού Λειτουργίας της Σ.Υ.Δ. μετονομάζεται σε «Προα¬ 
γωγή Δοκίμων στις επόμενες Τάξεις». 

2. Οι παρ. 2, 5 και 6 του άρθρου 4 του Κανονισμού 
Λειτουργίας της Σ.Υ.Δ. αντικαθίστανται ως εξής: 

«2. Κάθε Σμήνος Δοκίμων περιλαμβάνει Δοκίμους και 
από τις τρεις (3) Τάξεις.». 

«5. Οι Δόκιμοι της 3ηςΤάξης αποτελούν τη Διοικούσα 
Τάξη της Σχολής.». 

«6. Οι βαθμοφόροι προέρχονται από τους Δοκίμους 
της 3ης Τάξης, σύμφωνα με τα καθοριζόμενα στο άρ¬ 
θρο 38. Αυτοί ονομάζονται και φέρουν τα διακριτικά του 
βαθμού τους με Ημερήσια Διαταγή της Σχολής ως εξής:». 

3. Το άρθρο 5 του Κανονισμού Λειτουργίας της Σ.Υ.Δ. 
αντικαθίσταται ως εξής: 

«Άρθρο 5 

Εκπαιδευτική Οργάνωση 

Οι Δόκιμοι συγκροτούνται σε τρεις (3) Τ άξεις αντίστοι¬ 
χα με τα έτη εκπαίδευσης και διακρίνονται με το διακρι¬ 
τικό αριθμό της Τάξης». 

4. Οι παρ. 1 και 2 του άρθρου 24 του Κανονισμού Λει¬ 
τουργίας της Σ.Υ.Δ. αντικαθίστανται ως εξής: 

«1. Η διάρκεια φοίτησης στη Σχολή είναι τρία (3) έτη. 
Κάθε εκπαιδευτικό έτος αρχίζει την 1 η Οκτωβρίου και 
λήγει την 30η Σεπτεμβρίου του επόμενου έτους. 

2. Το ακαδημαϊκό έτος χωρίζεται χρονικά σε δύο (2) 
εξάμηνα, τα οποία αριθμούνται σε Α' - Β' για το πρώτο, 
Γ' - Δ' για το δεύτερο και Ε' - ΣΤ' για το τρίτο ακαδημαϊκό 
έτος, αντίστοιχα.». 

5. Οι παρ. 1 και 7 του άρθρου 28 του Κανονισμού Λει¬ 
τουργίας της Σ.Υ.Δ. αντικαθίστανται ως εξής: 

«1. Το ακαδημαϊκό έτος χωρίζεται χρονικά σε δύο (2) 
εξάμηνα τα οποία αριθμούνται σε Α' - Β' για το πρώτο, 
Γ' - Δ' για το δεύτερο και Ε' - ΣΤ' για το τρίτο ακαδημαϊκό 
έτος, αντίστοιχα». 

«7. Δόκιμος κρίνεται επανεξεταστέος, εάν συγκεντρώ¬ 
σει βαθμολογία μικρότερη από 50%, σε ένα (1) έως τρία 
(3) το πολύ μαθήματα. Δόκιμος που αποτυγχάνει σε εξε¬ 
ταστική περίοδο οποιουδήποτε εξαμήνου, επανεξετάζε¬ 
ται σε χρονικό διάστημα, που απέχει τουλάχιστον επτά 
(7) ημέρες και όχι περισσότερο από τριάντα (30) ημέρες 
από το πέρας των εξετάσεων του εν λόγω εξαμήνου. Εάν 
επιτύχει, λαμβάνει στο μάθημα που εξετάσθηκε βαθμο¬ 
λογία 50% ανεξάρτητα από εκείνη που πέτυχε κατά την 
επανεξέταση». 

6.0 τίτλος του άρθρου 33 του Κανονισμού Λειτουργίας 
της Σ.Υ.Δ. μετονομάζεται σε «Προαγωγή Δοκίμων στις 
επόμενες Τάξεις». 

7. Οι παρ. 1 και 2 του άρθρου 38 του Κανονισμού Λει¬ 
τουργίας της Σ.Υ.Δ. αντικαθίστανται ως εξής: 

«1. Μετά την κύρωση των πινάκων βαθμολογιών από 
τη ΔΑΕ ο Δόκιμος που συγκέντρωσε την υψηλότερη 
βαθμολογία μετά το τέλος της κάθε Τάξης ονομάζεται 
Αρχηγός της αντίστοιχης Τάξης. 

2.0 Δόκιμος που στο τέλος της2ηςΤάξης συγκέντρω¬ 
σε την υψηλότερη βαθμολογία ονομάζεται Αρχισμηνίας 
Αρχηγός των Δοκίμων της Σχολής. Από τους επόμενους 
κατά σειρά επιτυχίας, ο ΔιοικητήςτηςΣχολής με Ημερή¬ 
σια Διαταγή ονομάζει βαθμοφόρους (Επισμηνίες, Σμη¬ 
νίες, Υποσμηνίες) τόσους όσους απαιτεί η σύνθεση της 
Σχολής. Η ονομασία είναι προσωρινή για την κάλυψη των 
διοικητικών αναγκών της Σχολής και παύει να ισχύει με 
την ονομασία τους σε Σμηνίες.». 

8. Η παρ. 1 του άρθρου 43 του Κανονισμού Λειτουργίας 
της Σ.Υ.Δ. αντικαθίσταται ως εξής: 

«1. Η Σχολή περιλαμβάνει Σμήνη ανάλογα με τον αριθ¬ 
μό των Δοκίμων. Κάθε Σμήνος έχει Δοκίμους και από τις 
τρεις (3) Τάξεις προκειμένου να είναι δυνατή η παρακο¬ 
λούθηση των Δοκίμων των δύο (2) κατώτερων Τάξεων 
από τους Δοκίμους της τρίτης Τάξης.». 

9. Η παρ. 8 του άρθρου 50 του Κανονισμού Λειτουργίας 
της Σ.Υ.Δ. αντικαθίσταται ως εξής: 

«8. Στην υπηρεσία αυτή εναλλάσσονται, ανά 24ωρο, όλοι 
οι Δόκιμοι της 3ηςΤάξης εκτός από τους βαθμοφόρους.». 

10. Η παρ. 6 του άρθρου 51 του Κανονισμού Λειτουρ¬ 
γίας της Σ.Υ.Δ. αντικαθίσταται ως εξής: 

«6. Στην υπηρεσία αυτή εναλλάσσονται, ανά 24ωρο, 
όλοι οι Δόκιμοιτης 2ηςΤάξης.». 

11. Η παρ. 7 του άρθρου 53 του Κανονισμού Λειτουρ¬ 
γίας της Σ.Υ.Δ. αντικαθίσταται ως εξής: 

«7. Στα καθήκοντα του Δοκίμου Λινοστολής εναλλάσ¬ 
σονται όλοι οι Δόκιμοι της 2ηςΤάξης». 

12. Η παρ. 2 του άρθρου 55 του Κανονισμού Λειτουρ¬ 
γίας της Σ.Υ.Δ. αντικαθίσταται ως εξής: 

«2. Στην υπηρεσία του θαλαμοφύλακα εναλλάσσονται 
όλοι οι Δόκιμοιτης 2ηςΤάξης». 

13. Η παρ. 1 του άρθρου 72 του Κανονισμού Λειτουρ¬ 
γίας της Σ.Υ.Δ. αντικαθίσταται ως εξής: 

«1. Μετά τις εξετάσεις του 3ου ακαδημαϊκού έτους συ- 
ντάσσεται από τοΤμήμα Ακαδημαϊκής Εκπαίδευσης ο τε¬ 
λικός πίνακας αρχαιότητας ανεξαρτήτως της ειδικότητας 
που κατέχουν οι Δόκιμοι, ο οποίος περιλαμβάνει την τελική 
σειρά επιτυχίας τους, λαμβανομένης υπόψη της συνολικής 
βαθμολογίας όλων των ετών. Βάσει του πίνακα αυτού κα¬ 
θορίζεται και η σειρά αποφοίτησης τους από τη Σχολή.». 

Άρθρο 3 

Τροποποίηση του Κανονισμού Οργάνωσης και 
Λειτουργίας της Σ.Τ.Υ.Α., όπως αυτός κυρώθηκε 
με την αριθμ. Φ.070/ΑΔ.255440/25-1-1990 από¬ 
φαση Υπουργού Εθνικής Άμυνας (Β' 36), τροπο¬ 
ποιήθηκε και ισχύει 

Η περίπτ. β' τηςπαρ. 1 του άρθρου 21 του Κανονισμού Ορ¬ 
γάνωσης και Λειτουργίας της Σ.Τ.Υ.Α. αντικαθίσταται ως εξής: 


«β. Για την πλήρωση τυχόν κενών θέσεων σε περίπτω¬ 
ση μη προσέλευσης των εισακτέων ή λόγω παραίτησης 
ή απομάκρυνσηςή αποχώρησήςτουςαπότη Σχολή,για 
οποιονδήποτε λόγο, εφαρμόζονται οι διατάξεις της κεί¬ 
μενης νομοθεσίας». 

Άρθρο 4 

Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2016 

Ο Αναπληρωτής Υπουργός 

ΔΗΜΗΤΡΙΟΣ ΒΙΤΣΑΣ 


Αριθμ. 5742/638 (2) 

Παροχή εξουσιοδότησης υπογραφής με «Εντο¬ 
λή Γενικού Διευθυντή Εσωτερικής Λειτουργίας». 

Η ΓΕΝΙΚΗ ΔΙΕΥΘΥΝΤΡΙΑ 

ΕΣΩΤΕΡΙΚΗΣ ΛΕΙΟΥΡΓΙΑΣ 

ΤΗΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

Ι.Τις διατάξεις: 

α) του ν. 3852/2010 (ΦΕΚ 87/τ. Α77-6-2010) «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης», 

β) του ν. 4270/2014 (ΦΕΚ 143/τ. Α728-6-2014) «Αρχές 
δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/ΕΕ) - δημόσιο λογιστικό και 
άλλες διατάξεις», 

γ) του ν. 4337/2015 (ΦΕΚ 129/τ. Α'/17-10-2015) «Μέ¬ 
τρα για την εφαρμογή της συμφωνίας δη μοσιονομικών 
στόχων και διαρθρωτικών μεταρρυθμίσεων», 

δ) του άρθρου 58 του ν. 4438/2016 (ΦΕΚ 220/τ. Α'/ 
28-11-2016) «Εναρμόνιση της νομοθεσίας με την οδηγία 
2014/17/ΕΕ του Ευρωπαϊκού Κοινοβουλίου κ.α. διατά¬ 
ξεις», 

ε) του ν. 4446/2016 (ΦΕΚ 240/τ. Α722-12-2016) «Πτω¬ 
χευτικός Κώδικας, Διοικητική Δικαιοσύνη, Τέλη - Πα¬ 
ράβολα, Οικειοθελής αποκάλυψη φορολογητέας ύλης 
παρελθόντων ετών, Ηλεκτρονικές Συναλλαγές, Τροπο¬ 
ποιήσεις του ν. 4270/2014 και λοιπές διατάξεις». 

2. Τις αριθμ. 49947/22-7-2015 (ΦΕΚ 1666/τ. Β'/ 
10-8-2015) και 92066/27-12-2016 (ΦΕΚ 4343/τ. Β'/ 
30-12-2016) αποφάσεις του ασκούντο καθήκοντα Γενι¬ 
κού Γραμματέα Αποκεντρωμένης Διοίκησης Αιγαίου με 
θέμα «Έγκριση τροποποίησης του Οργανισμού Εσωτερι¬ 
κής Υπηρεσίας της Περιφέρειας Νοτίου Αιγαίου». 

3. Την αριθμ. 2/16570/0026/13-5-2016/13-5-2016 
(ΦΕΚ 1381 /τ. Β717-5-2016) απόφαση του Υπουργείου 
Οικονομικών με θέμα «Καθορισμός διαδικασίας και 
εξειδίκευση μεταφερόμενων αρμοδιοτήτων από τις 
ΥΔΕ στις Οικονομικές Υπηρεσίες φορέων της Γενικής 
Κυβέρνησης». 

4. Το αριθμ. 2/51290/0026/2-6-2016 έγγραφο του 
Υπουργείου Οικονομικών με θέμα «Παροχή οδηγιών επί 
της 2/16570/0026/13-5-2016 κοινής υπουργικής απόφα¬ 
σης «Καθορισμός διαδικασίας και εξειδίκευση μεταφε- 
ρόμενων αρμοδιοτήτων από τις ΥΔΕ στις Οικονομικές 
Υπηρεσίες φορέων της Γενικής Κυβέρνησης». 

5. Το αριθμ. 2/77792/0026/26-9-2016 έγγραφο του 
Υπουργείου Οικονομικών με θέμα «Αναδιοργάνωση των 
οικονομικών υπηρεσιών των Περιφερειών». 

6. Την ανάγκη εύρυθμης και αποτελεσματικής λειτουρ¬ 
γίας των Οικονομικών Υπηρεσιών της Περιφέρειας Νο¬ 
τίου Αιγαίου. 

7. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη σε βάρος 
του προϋπολογισμού της Περιφέρειας Νοτίου Αιγαίου, 
αποφασίζουμε: 

Εξουσιοδοτούμε: 

Α. Τους Προϊσταμένους των Διευθύνσεων Οικονομι¬ 
κού Κυκλάδων και Δωδεκανήσου να υπογράφουν με 
εντολή Γενικού Διευθυντή Εσωτερικής Λειτουργίας της 
Περιφέρειας Νοτίου Αιγαίου, αποφάσεις, έγγραφα, εντο¬ 
λές ή άλλες διοικητικές πράξεις, για τα αντικείμενα που 
υπάγονται στην αρμοδιότητα των άρθρων 25, 26 και 
69Γ του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» όπως έχει 
τροποποιηθεί, για τα παρακάτω θέματα: 

1. Έλεγχος νομιμότητας και κανονικότητας, καθώς και 
η εκκαθάριση των δαπανών του οικείου φορέα, με βάση 
τα νόμιμα δικαιολογητικά αυτών. 

2. Έκδοση εντολής πληρωμής των δαπανών της Περι¬ 
φέρειας Νοτίου Αιγαίου, στα καθοριζόμενα κατά μήνα 
όρια πληρωμών και η έκδοση χρηματικών ενταλμάτων 
εντός της προβλεπόμενης προθεσμίας από το Ενωσιακό 
και Εθνικό κανονιστικό πλαίσιο. 

3. Σύνταξη έκθεσης επί διαφωνιών με το διατάκτη κατά 
τη διενέργεια ελέγχου νομιμότητας και κανονικότητας 
της δαπάνης και η υποβολή της μετά του σχετικού φακέ¬ 
λου στη Διεύθυνση Συντονισμού και Ελέγχου Εφαρμογής 
Δημοσιολογιστικών Διατάξεων με σχετική κοινοποίηση 
στη Γενική Διεύθυνση Δημοσιονομικών Ελέγχων του Γε¬ 
νικού Λογιστηρίου του Κράτους (Γ.Λ. Κράτους), σύμφωνα 
με τα οριζόμενα στην παράγραφο 1 του άρθρου 26 του 
ν. 4270/2014. 

4. Έκδοση και τακτοποίηση των χρηματικών ενταλμά¬ 
των προπληρωμής και πάγιων προκαταβολών. 

5. Έκδοση συμψηφιστικών ενταλμάτων (τακτικών 
και προπληρωμής) για την εμφάνιση των εξόδων που 
βαρύνουν το Πρόγραμμα Δημοσίων Επενδύσεων στη 
δημόσια ληψοδοσία, καθώς και η έκδοση λοιπών συμψη- 
φιστικών χρηματικών ενταλμάτων, όπου προβλέπεται. 

6. Καταχώρηση των στοιχείων των δικαιούχων δαπα¬ 
νών και η τήρηση του μητρώου αυτών. 

7. Κοινοποίηση στην αρμόδια Δημοσιονομική Υπη¬ 
ρεσία Εποπτείας και Ελέγχου (Δ.Υ.Ε.Ε.) των δικαστικών 
αποφάσεων από τις οποίες προκύπτει επιβάρυνση στον 
προϋπολογισμό της Περιφέρειας Νοτίου Αιγαίου. 

8. Κατάρτιση του σχεδίου απόφασης ανάληψης υπο¬ 
χρέωσης κατόπιν τεκμηριωμένου αιτήματος από το δι- 


ατάκτη και η καταχώρηση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων. 

9. Έλεγχος τήρησης των περί ανάληψης υποχρεώσεων 
διατάξεων και η παροχή βεβαίωσης επί των σχεδίων των 
σχετικών πράξεων για την ύπαρξη της απαιτούμενης 
πίστωσης και για τη μη υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης. 

10. Σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του ν. 4270/2014 όπως ισχύει και του περί ανάληψης 
υποχρεώσεων προεδρικού διατάγματος. 

11. Σύνταξη εισηγητικής έκθεσης για την κατάρτιση - 
τροποποίηση του προϋπολογισμού, του απολογισμού 
καθώς και τη λογιστική αποτύπωση των δραστηριοτή¬ 
των της Περιφέρειας Νοτίου Αιγαίου, σύμφωνα με τον ν. 
4270/2014, τη σχετική νομοθεσία και τις οδηγίες του ΓΛΚ. 

12. Συντονισμός της προετοιμασίας του Μ.ΠΑΣ και 
σύνταξη εκθέσεων της Περιφέρειας Νοτίου Αιγαίου της 
παραγράφου 3 του άρθρου 45 και της παραγράφου 12 
του άρθρου 54 του ν. 4270/2014. 

13. Τήρηση των λογιστικών βιβλίων που προβλέπονται 
από τις ισχύουσες διατάξεις και του Μητρώου Δεσμεύ¬ 
σεων. 

14. Βεβαίωση επί των πράξεων διορισμών, εντάξεων, 
μετατάξεων, αποσπάσεων και προαγωγών του προσω¬ 
πικού κάθε κατηγορίας της Περιφέρειας Νοτίου Αιγαίου, 
για την ύπαρξη σχετικών προβλέψεων στον προϋπολο¬ 
γισμό της. 

Β.Τους Προϊσταμένους τωνΤμημάτωνΤαμειακών Υπη¬ 
ρεσιών Κυκλάδων και Δωδεκανήσου να υπογράφουν 
με εντολή Γενικού Διευθυντή Εσωτερικής Λειτουργίας 
της Περιφέρειας Νοτίου Αιγαίου, αποφάσεις, έγγραφα, 
εντολές ή άλλες διοικητικές πράξεις, για τα αντικείμενα 
που υπάγονται στην αρμοδιότητα των άρθρων 25,26 και 
69Γ του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» όπως έχει 
τροποποιηθεί, για τα παρακάτω θέματα: 

1. Μέριμνα για τη διενέργεια συμψηφισμών και η από¬ 
δοση στο Δημόσιο και στα οικεία ασφαλιστικά ταμεία 
των οφειλών των δικαιούχων που αναγράφονται στις 
σχετικές βεβαιώσεις φορολογικών και ασφαλιστικών 
οφειλών. 

2. Ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων. 

3. Καταχώρηση των στοιχείων κατασχέσεων και εκχω¬ 
ρήσεων στα τηρούμενα μητρώα. 

4. Έκδοση επιτροπικών ενταλμάτων για τη μεταβίβαση 
πιστώσεων στους δευτερεύοντες διατάκτες. 

5. Παρακολούθηση και τακτοποίηση πληρωμών που 
γίνονται με χρηματικά εντάλματα προπληρωμής και 
προσωρινά εντάλματα και έκδοση εντολών προς τους 
οικείους εκκαθαριστές αποδοχών για την επίσχεση των 
αποδοχών δημόσιων υπολόγων που καθυστερούν την 
απόδοση λογαριασμού, καθώς και η εισήγηση στον 
αρμόδιο Επίτροπο του Ελεγκτικού Συνεδρίου για τον 




2928 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'370/10.02.2017 


καταλογισμό του υπερήμερου υπολόγου, σύμφωνα με 
τις κείμενες διατάξεις. 

δ.Τήρησητων βιβλίωνπου προβλέπονται απότιςπερί 
δημοσίου λογιστικού ή αντίστοιχες για τα νομικά πρό¬ 
σωπα διατάξεις. 

7. Παρακολούθηση μηνιαίως σε ξεχωριστή κατάσταση 
των εγγραφών που γίνονται στα λογιστικά βιβλία της 
Περιφέρειας Νοτίου Αιγαίου για κάθε δευτερεύοντα 
διατάκτη. 

Γ. Τους Προϊσταμένους των Τμήματος Μισθοδοσίας 
Κυκλάδων και Δωδεκανήσου να υπογράφουν με εντολή 
Γενικού Διευθυντή Εσωτερικής Λειτουργίας της Περιφέ¬ 
ρειας Νοτίου Αιγαίου, αποφάσεις, έγγραφα, εντολές ή 
άλλες διοικητικές πράξεις, για τα αντικείμενα που υπά¬ 
γονται στην αρμοδιότητα των άρθρων 25,26 και 69Γ του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - δη¬ 
μόσιο λογιστικό και άλλες διατάξεις» όπως έχει τροπο¬ 
ποιηθεί, για τα παρακάτω θέματα: 

1. Τήρηση Μητρώου του πάσης φύσεως προσωπικού 
της Περιφέρειας Νοτίου Αιγαίου. 


Αριθμ. 3002003 (3) 

Έγκριση υπερωριακής απασχόλησης προσωπι¬ 
κού ΟΣΕ, για το έτος 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΣΙΔΗΡΟΔΡΟΜΩΝ 
ΕΛΛΑΔΟΣ Α.Ε. 

Έχοντας υπόψη: 

α.Τον Εσωτερικό Κανονισμό Λειτουργίας του ΟΣΕ Α.Ε. 
(ΦΕΚ 698/τ. Β79.3.2012), όπως ισχύει τροποποιημένος 
(ΦΕΚ 3372/τ. Β'/19.10.2016). 

β. Τις διατάξεις του ν. 3429/2005 (ΦΕΚ 314/τ. Α7 
27.12.2005), όπως ισχύουν. 

γ. Τις διατάξεις του άρθρου 20 του ν. 4354/2015 
(ΦΕΚ 176/τ. Α/16.12.2015). 

δ. Τις διατάξεις του τελευταίου εδαφίου της παρ. 1 του 
άρθρου 176 του ν. 4261/2014 (ΦΕΚ 107/τ. Α705.05.2014). 

ε.Την αριθμ. 5510/20.12.2016 απόφαση του Διοικητι¬ 
κού Συμβουλίου του ΟΣΕ, όπως ισχύει συμπληρωμένη 
από την αριθμ. 5523/17.01.2017 απόφαση του ιδίου ορ¬ 
γάνου, με την οποία εγκρίθηκε η υπερωριακή απασχό¬ 
ληση του προσωπικού ΟΣΕ, αποφασίζει: 

1 .Την υλοποίηση της αριθμ. 5510/20.12.2016 απόφα¬ 
σης του Διοικητικού Συμβουλίου του ΟΣΕ, όπως ισχύει 
συμπληρωμένη από την αριθμ. 5523/17.01.2017 απόφα¬ 


2. Έκδοση βεβαιώσεων μισθοδοσίας. 

3. Σύνταξη δικαιολογητικών συνταξιοδότησης. 

Οπου στις ανωτέρω διατάξεις αναφέρεται ο Προϊστά¬ 
μενος των Διευθύνσεων Οικονομικού Κυκλάδων και Δω¬ 
δεκανήσου, ή Προϊστάμενος Τμημάτων Ταμειακής Υπη¬ 
ρεσίας Κυκλάδων και Δωδεκανήσου, ή Προϊστάμενος 
Τμημάτων Μισθοδοσίας Κυκλάδων και Δωδεκανήσου, σε 
περίπτωση απουσίας ή κωλύματος αυτού, νοείται ο νόμι¬ 
μος αναπληρωτής του, σύμφωνα με τις κείμενες διατάξεις. 

Τις παραπάνω αποφάσεις μπορεί να υπογράφει και ο 
ίδιος ο Γενικός Διευθυντής Εσωτερικής Λειτουργίας της 
Περιφέρειας Νοτίου Αιγαίου ή ο νόμιμος αναπληρωτής 
του όταν απουσιάζει ή κωλύεται χωρίς να απαιτείται για 
το σκοπό αυτό καμία άλλη ενέργεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 19 Ιανουάριου 2017 
Η Γενική Διευθύντρια Εσωτερικής Λειτουργίας 
ΕΥΜΟΡΦΙΑ ΑΡΙΣΤΕΙΔΟΥ 


ση του ιδίου οργάνου, με την οποία εγκρίθηκε για το έτος 
2017 η υπερωριακή απασχόληση απογευματινής εργα¬ 
σίας μέχρι 120 ώρες το εξάμηνο ανά υπάλληλο, καθώς 
επίσης και η υπερωριακή απασχόληση κατά τις Κυριακές 
και εξαιρέσιμες ημέρες ή κατά τις νυκτερινές ώρες για το 
προσωπικό του Οργανισμού μέχρι 96 ώρες αντίστοιχα, 
όπως αναλύονται στον επισυναπτόμενο πίνακα. 

2. Το σύνολο των ωρών υπερωριακής απασχόλησης 
δύναται να ανέλθει 306.480 ώρες. Το σύνολο της υπερω- 
ριακής απασχόλησης νυχτερινής εργασίας ή Κυριακών 
ή εξαιρέσιμων δύναται να ανέλθει σε 46.228 ώρες, η δε 
ετήσια δαπάνη εκτιμάται κατ’ ανώτατο όριο στο ποσό 
των 1.803.798 ευρώ και θα βαρύνει το συνολικό κόστος 
μισθοδοσίας του ΟΣΕ Α.Ε., το οποίο έχει προβλεφθεί στον 
τακτικό προϋπολογισμό έτους 2017. 

3. Η πραγματοποίηση των ωρών υπερωριακής απο¬ 
γευματινής απασχόλησης, υπερωριακής νυκτερινής ερ¬ 
γασίας ή Κυριακών και των εξαιρέσιμων, θα βεβαιώνεται 
στα τέλη του μήνα, από τον εκάστοτε Προϊστάμενο της 
Διεύθυνσης ή Υπηρεσίας. 

4. Στον παρακάτω πίνακα δεν θα υπάρξει υπέρβαση 
των 240 ωρών ανά άτομο στην υπερωριακή απογευμα¬ 
τινή απασχόληση καθώς και των 192 ωρών υπερωριακής 
νυκτερινής εργασίας και 1 92 ωρών υπερωριακής εργα¬ 
σίας Κυριακών και των εξαιρέσιμων, ετησίως. 

5. Η απόφαση αυτή ισχύει για όλο το έτος 2017. 








Τεύχος Β' 370/10.02.2017 

ΥΠΕΡΩΡΙΑΚΗ ΑΠΑΣΧΟΛΗΣΗ 

ΔΙΕΥΘΥΝΣΕΙΣ - ΥΠΗΡΕΣΙΕΣ -ΤΜΗΜΑΤΑ 

ΑΤΟΜΑ ΠΟΥ 

ΘΑ 

ΠΡΑΓΜΑΤΟ¬ 

ΠΟΙΗΣΟΥΝ 

ΥΠΕΡΩΡΙΑΚΗ 

ΑΠΑΣΧΟΛΗΣΗ 

ΠΡΟΓΡΑΜΜΑΤΙΣΘΕΙΣΑ 

ΥΠΕΡΩΡΙΑΚΗ 

ΑΠΑΣΧΟΛΗΣΗ 

ΕΤΟΥΣ 2017 

ΑΙΤΗΘΕΙΣΕΣ ΩΡΕΣ 
(ΜΕΣΟΣ ΟΡΟΣ 5,10€) 

Σ.Ω. ΝΥΚΤΕΡΙΝΕΣ 

- ΚΥΡΙΑΚΩΝ Ή 

ΕΞΑΙΡΕΣΙΜΩΝ 
(ΜΕΣΟΣ ΟΡΟΣ 
5,20€) 

ΔΙΕΥΘΥΝΣΗ ΚΥΚΛΟΦΟΡΙΑΣ (ΔΚ) 

525 

126.000 

18.700 

ΔΙΕΥΘΥΝΣΗ ΣΥΝΤΗΡΗΣΗΣ ΓΡΑΜΜΗΣ 
(ΔΙΣΥΓ) 

387 

92.880 

23.000 

ΔΙΕΥΘΥΝΣΗ ΣΥΝΤΗΡΗΣΗΣ 

ΗΛΕΚΤΡΟΛΟΜΗΧΑΝΟΛΟΓΙΚΩΝ 

ΣΥΣΤΗΜΑΤΩΝ & ΗΛΕΚΤΡΟΚΙΝΗΣΗΣΗΣ 
(ΔΙΣΗΣΗΚ) 

136 

32.640 

4.000 

ΔΙΕΥΘΥΝΣΗ ΣΙΔΗΡΟΔΡΟΜΙΚΩΝ 
ΣΥΣΤΗΜΑΤΩΝ (ΔΙΣΣΥ) 

12 

2.880 


ΔΙΕΥΘΥΝΣΗ ΣΤΡΑΤΗΓΙΚΟΥ ΣΧΕΔΙΑΣΜΟΥ 

ΚΑΙ ΑΝΑΠΤΥΞΗΣ (ΔΙΣΣΑ) 

18 

4.320 


ΔΙΕΥΘΥΝΣΗ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 
(ΔΕΚ) 

19 

4.560 


ΔΙΕΥΘΥΝΣΗ ΟΡΓΑΝΩΣΗΣ &ΔΙΑΧΕΙΡΙΣΗΣ 
ΑΝΘΡΩΠΙΝΟΥ ΔΥΝΑΜΙΚΟΥ (ΔΟΔΑΔ) 

50 

12.000 

72 

ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
(ΔΟ Υ) 

25 

6.000 


ΔΙΕΥΘΥΝΣΗ ΠΛΗΡΟΦΟΡΙΚΗΣ 
(ΔΙΠΛ) 

12 

2.880 

72 

ΔΙΕΥΘΥΝΣΗ ΠΡΟΜΗΘΕΙΩΝ & 

ΕΦΟΔΙΑΣΜΟΥ (ΔΙΠΕΦ) 

48 

11.520 


ΔΙΕΥΘΥΝΣΗ ΝΟΜΙΚΩΝ ΥΠΗΡΕΣΙΩΝ (ΔΝΥ) 

5 

1.200 


ΥΠΗΡΕΣΙΑ ΥΓΕΙΑΣ & ΑΣΦΑΛΕΙΑΣ ΤΗΣ 
ΕΡΓΑΣΙΑΣ (ΥΥΑΕ) 

24 

5.760 


ΥΠΗΡΕΣΙΑ ΔΙΕΥΘΥΝΟΝΤΟΣ ΣΥΜΒΟΥΛΟΥ, 
ΓΡΑΜΜΑΤΕΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ, 
ΜΟΝΑΔΑ ΕΚΤΕΛΕΣΗΣ ΕΡΓΟΥ ΤΡΟΧΑΙΟΥ 
ΥΛΙΚΟΥ (ΓΡΑΔΣ) 

7 

1.680 


ΤΜΗΜΑ ΤΥΠΟΥ & ΔΗΜΟΣΙΩΝ ΣΧΕΣΕΩΝ 
(ΤΤΔΣ) 

4 

960 


ΤΜΗΜΑ ΔΙΑΧΕΙΡΙΣΗΣ ΑΣΦΑΛΕΙΑΣ (ΤΔΑΣ) 

1 

240 


ΤΜΗΜΑ ΕΣΩΤΕΡΙΚΟΥ ΕΛΕΓΧΟΥ (ΤΕΣΕ) 

2 

480 


ΤΜΗΜΑ ΠΟΛΙΤΙΚΟΥ ΣΧΕΔΙΑΣΜΟΥ 

ΕΚΤΑΚΤΟΥ ΑΝΑΓΚΗΣ (ΤΠΣΕΑ) 

2 

480 

384 

ΣΥΝΟΛΟ 

1.277 

306.480 

46.228 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιανουάριου 2017 
Ο Πρόεδρος του Δ.Σ. 

ΓΕΩΡΓΙΟΣ ΑΠΟΣΤΟΛΟΠΟΥΛΟΣ 

Αριθμ. απόφ. 679/4/27 .12.2016 (4) 

Καθιέρωση υπερωριακής εργασίας για το τακτι¬ 
κό προσωπικό και τους μετακλητούς υπαλλήλους 
του «Οργανισμού Ασφάλισης Εξαγωγικών Πιστώ¬ 
σεων (Ο.Α.Ε.Π.)» για απογευματινή υπερωριακή 
εργασία καθ' υπέρβαση του υποχρεωτικού ωρα¬ 
ρίου για το Α' εξάμηνο του 2017. 

Ο ΓΕΝΙΚΟΣ ΔΙΕΥΘΥΝΤΗΣ 

ΤΟΥ «ΟΡΓΑΝΙΣΜΟΥ ΑΣΦΑΛΙΣΗΣ 

ΕΞΑΓΩΓΙΚΩΝ ΠΙΣΤΩΣΕΩΝ (Ο.Α.Ε.Π.)» 

Έχοντας υπόψη: 

Ι.Το ν. 1796/1998 «Σύσταση Οργανισμού Ασφάλισης 
Εξαγωγικών Πιστώσεων (Ο.Α.Ε.Π.)» (ΦΕΚ Α' 152), όπως 
τροποποιήθηκε με το ν. 2227/1994 (ΦΕΚ Α' 129), το 
ν. 2459/1997 (ΦΕΚΑ' 17), το ν. 3427/2005 (ΦΕΚΑ' 312), 
το ν. 3556/2007 (ΦΕΚ Α'91), τον. 3912/2011 (ΦΕΚΑ' 17). 

2. Την αριθμ. 1090050/Ε1-3598 υπουργική απόφαση 
«Κανονισμός Οργάνωσης και Λειτουργίας των Υπηρε¬ 
σιών του Ο.Α.Ε.Π.», (ΦΕΚ Β' 1197/20.11.1998), όπως έχει 
τροποποιηθεί με την αριθ. 103722 Ε1-614 (ΦΕΚ Β' 1335/ 
12 . 10 . 2001 ). 

3. Την αριθμ. 70788 κοινή υπουργική απόφαση «Κα¬ 
νονισμός Υπηρεσιακής Κατάστασης Προσωπικού του 
Ο.Α.Ε.Π.» (ΦΕΚ Β' 897/01.12.1994). 

4. Τις διατάξειςτου άρθρου 20 παρ. Ατού ν. 4354/2015 
(ΦΕΚ 176 τ. Α') «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

5. Το άρθρο 52 του ν. 4384/2016 (ΦΕΚ 78 τ. Α'). 

6. Τις αριθμ. 2/1015/ΔΕΠ/05-01 -2016 και 2/31029/ 
ΔΕΠ/6-5-2016 εγκυκλίους του ΓΛΚ. 

7. Την ανάγκη απασχόλησης προσωπικού και πέραν 
του κανονικού ωραρίου, προκειμένου να διεκπεραιω- 
θούν καθημερινά ανάγκες του Οργανισμού. 

8. Το αριθμ. 647/14.01.2016 απόσπασμα πρακτικού 
του Δ.Σ. για την εκχώρηση αρμοδιοτήτων στον Γενικό 
Διευθυντή. 


9. Το αριθμ. 679/27.12.2016 απόσπασμα πρακτικού 
του Δ.Σ. για την υπερωριακή απασχόληση του προσω¬ 
πικού του ΟΑΕΠ με το οποίο εγκρίθηκε για το έτος 2017 
«η καταβολή αποζημίωσης υπερωριακής απασχόλησης 
του προσωπικού του Οργανισμού Ασφάλισης Εξαγωγι¬ 
κών Πιστώσεων του Α' εξαμήνου 2017 για απογευματι¬ 
νή υπερωριακή εργασία μέχρι εκατόν είκοσι (120) ανά 
υπάλληλο. 

10. Την αριθμ. 651/24.02.2016 απόφαση του Δ.Σ. του 
ΟΑΕΠ για τον υπό έγκριση προϋπολογισμό του ΟΑΕΠ για 
το οικονομικό έτος 2016, αποφασίζει: 

1. Εγκρίνει την καθιέρωση εκατόν είκοσι (120) ωρών 
ανά υπάλληλο απογευματινής υπερωριακής εργασίας, 
για 24 εργαζομένους για το Α' εξάμηνο του 2017, προ¬ 
κειμένου να πραγματοποιηθεί η κάλυψη των εκτάκτων 
ή επειγουσών καθώς και των αυξημένων αναγκών του 
ΟΑΕΠ. 

Ειδικότερα, εγκρίνονται 20 ώρες υπερωριακής εργα¬ 
σίας ανά μήνα για 24 εργαζομένους. 

2. Η απασχόληση πέραν του υποχρεωτικού ωραρίου 
θα βεβαιώνεται από τον Γενικό Διευθυντή του ΟΑΕΠ. 

3. Η αποζημίωση για την ως άνω υπερωριακή εργασία 
καθορίζεται με βάση τις διατάξεις του άρθρου 20 του 
ν. 4354/2015 (ΦΕΚ 176 τ.Α'). 

Η δαπάνη που θα προκληθεί από την παρούσα απόφα¬ 
ση ανέρχεται συνολικά, σε δέκα οκτώ χιλιάδες τετρακό¬ 
σια πενήντα οκτώ και εξήντα τέσσερα ευρώ (18.458,64) 
και έχει προβλεφθεί στον προϋπολογισμό του ΟΑΕΠ 
οικονομικού έτους 2017 στον Κωδ. Λογ. «Αμοιβές Υπε- 
ρωριακής Απασχόλησης» (60.00.0002) και στον Κωδ. Λογ. 
«Εργοδοτικές Εισφορές και Επιβαρύνσεις Προσωπικού» 
(60.03.000), οι οποίοι αφορούν την υπερωριακή εργασία 
του συνόλου των υπάλληλων του ΟΑΕΠ για το 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2017 
Ο Γενικός Διευθυντής 
ΣΤΕΛΙΟΣ ΚΡΟΚΙΔΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθύπιαϊίθΓ.θίΟθί.αΓ 












